text: [{"text_idx": "#000006", "text": "Kanuma hordofuun hojii gaggeessaan ol aanaa dhaabbata Boeing Deenis Mulanberg, balaa Xiyyaaraa dhiheenya Ityoophiyaatti muudatee fi kan baatii shan dura Indoneezhiyatti muudateen namoota du\u2019aniif gadda guddatu nutti dhaga\u2019ame jedhe. Dabalataanis balaan akkanaa lammata xiyyaarota Boeing\u2019n akka hin uumamneef dhaabbanni isaa rakkoo kana adda baasuun, sooftiweerii sababa balaa kanaatiin wal qabatu fooyyessaa jiraachuu ibse."}, {"text_idx": "#000007", "text": "Mr Deenis Mulanberg ibsa isaa kanaan \u201cgaddi nutti dhaga\u2019ame baay\u2019ee cimaa fi miira keenya kan tuqe ta\u2019us, rakkoo kana hiiknee xiyyaarri keenya haala amansiisaa taheen gara tajaajilaatti akka deebi\u2019u ni hojjenna\u201djedhe."}]